167. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.2007060/552/0022 της 23/31 Ιαν. 1989 (ΦΕΚ Β΄69) Αύξηση οικογενειακού επιδόματος. Έχοντας υπόψη: 1.Τις διατάξεις του άρθρ. 11 του Νομ. 1505/84 όπως αντικαταστάθηκαν και συμπληρώθηκαν με το άρθρ. 4 του Νόμ. 1810/88. 2.Την ανάγκη για παραπέρα αύξηση του οικογενειακού επιδόματος, αποφασίζουμε: Το προβλεπόμενο από τις διατάξεις του άρθρ. 11 του Νόμ. 1505/84 όπως συμπληρώθηκαν με το άρθρ. 4 του Νόμ. 1810/88, οικογενειακό επίδομα ορίζεται από 1 Απρ. 1989 σε ποσοστό επί του βασικού μισθού του Μ.Κ.13. Η ρύθμιση περιλαμβάνει και τις κατηγορίες των υπαλλήλων και λειτουργών που μισθοδοτούνται με τις διατάξεις των Νόμ. 1517/85, 1587/86 και 1643/86 (καθηγητές ΑΕΙ και ΤΕΙ, Δικαστικοί Λειτουργοί και Στρατιωτικοί) αφού και οι κατηγορίες αυτές λαμβάνουν οικογενειακό επίδομα σύμφωνα με τα οριζόμενα από τις σχετικές διατάξεις του Νόμ. 1505/84. Στις περιπτώσεις ενηλικίωσης παιδιών θα αφαιρείται το ποσοστό οικογενειακού επιδόματος που αντιστοιχεί στο παιδί που ενηλικιώνεται, δηλαδή για το πρώτο και δεύτερο 5%, για το τρίτο 10%, για το τέταρτο 13% και για το πέμπτο και πάνω 20%. Η άνω απόφαση κυρώθηκε και έχει ισχύ νόμου, από την έκδοσή της από την παρ. 1 άρθρ. 7 Νόμ. 1858/1989, ΦΕΚ Α΄148 (τόμ. 21Α, σελ. 208,920). 